tomron87/hebrew-wikipedia-sentences-corpus huggingface dataset:
עם תחילת השיר הוא לוקח את האשמה עליו כשהוא אומר: הוא ממשיך עם זעקת שבר: ובהמשך: במהלך השיר הוא אף אומר: והיו שקישרו זאת לפרידה שלו מהדוגמנית הצרפתייה קמיל רו ביולי 2018.
השיר זכה לתשבחות ביקורתיות רבות.
בריאן רולי ממגזין Consequence of Sound כינה את הרצועה: "בלדת פסנתר מדהימה" ו"סוחטת דמעות".
אנה ריצ'מונד ממגזין סלנט שיבחה את ההתבוננות המופנמת של הארי ותיארה את השורה בה הוא אומר "מה אני עכשיו?
מה אם אני מישהו שאני לא רוצה בסביבה" כאחד מהרגעים המרגשים ביותר באלבום.
סוזן הנסן ממגזין Clash תיארה את השיר בתור "מעורר משיכה רבה.
זה שיר שבו פסנתר ובס מהווים בסיס רגוע להתבוננות פנימית וכנות".
בביקורתו לשיר, כתב רוב שפילד מהרולינג סטון כי "אם יש גבריות לא רעילה, אפשרי שהארי סטיילס מצא אותה".
ב-24 בפברואר 2020 פרסם הארי סטיילס טיזר באורך של 9 שניות לווידאו קליפ של השיר בו הוא נראה יושב בחדר עם דליפה של מים ולאחריו נראים כתוביות לבנות על רקע שחור המבשרות על שמו של השיר ועל תאריך יציאתו ב-28 בפברואר.
ב-27 בפברואר, יום לפני יציאת הקליפ, פרסם הארי סרטון נוסף בן 7 שניות בו הוא נראה טובע בחדר אשר התמלא במים כשבכתוביות לאחריו חשף כי הקליפ יעלה למחרת בשעה 15:00.
בקליפ נראה הארי לבוש בחולצת משי לילך לבנה פרחונית של גוצ'י, מכנס אנגורה מצמר בצבע חום בהיר וטבעות יהלומים כשהוא מנגן על פסנתר כנף אשר ממנו זולגים מים הממלאים לבסוף את חלל החדר, ובעוד מפלס המים עולה, הארי ממשיך לנגן ולשיר גם לאחר שהוא מתחיל לטבוע בהם.
נכון לאוקטובר 2022 מונה סרטון השיר מעל לכ-140 מיליון צפיות ביוטיוב.
באחת הסצנות נראית צללית של מגדל אייפל הצרפתי דרך חלון דבר אשר גרם לרבים להאמין כי זהו רמז כי השיר נכתב על הדוגמנית הצרפתייה קמיל רו אשר ממנה נפרד ביולי 2018.
בנוסף, היו שהצביעו על הדמיון הרב של סצנות הנגינה בפסנתר והטביעה עם סצנות הקליפ "Cardigan" של הזמרת האמריקאית טיילור סוויפט שיצאה כמה חודשים אחר כך, ביולי 2020. הדבר הוביל לספקולציות במדיה החברתית כי השירים נכתבו בהקשר של מערכת היחסים שהייתה לשניים בין 2012 ל-2013.
עבור צילום הקליפ נבנה חדר מיוחד אטום ועמיד למים אשר במטרה ליצור את אפקט עליית מפלס המים, הוא הורד על ידי מנוף אל תוך מכל של כ-500 ליטר מים באולפני סרטי יוניברסל בלוס אנג'לס שבקליפורניה בעוד שהמצלמות קובעו לחדר.
אריחי לינולאום הודבקו מתחת רצפת החדר על מנת למנוע את התפרקותו במים.
כמו כן, הפסנתר אשר היה שייך בעבר לשחקנית מתקופת תור הזהב של הוליווד, דיאנה דורבין , הוכשר להיות עמיד במים על ידי חברת ההפקה המקומית "Full Scale Effects" והותקנו בו מערכת אשר אספה מים מהרצפה והוציאה אותם באזור הקלידים.
הפסנתר עוטר בחריטות וינטג' בהשראת קעקועיו של הארי, בין השאר נחרטו קעקועי פיראטים, לוויתן, נבל, ספינה, ורד ותרנגול.
אלה, יחד עם עיטורים קלאסיים, צוירו בעבודת יד על הפסנתר והספסל בצבע זהב מתכתי על ידי האמן ג'יין מורגן, ולאחר מכן נאטמו בשכבה שקופה כבדה.
על תקרת החדר נתלתה נברשת זכוכית כחולה בסגנון ונציאני ועל קירות החדר נתלו ציורים מתקופת הרנסאנס.
התפאורה נוצרה על ידי המעצב סקוט הרברטסון, צוות של צוללנים שמרה על בטיחותו של הארי וסיימה את ולאחר הצילומים אשר ארכו כ-12 שעות, נוספו צבעים בפוטושופ.
הווידאו קליפ בוים על ידי דייב מאיירס והופק על ידי פרנסואה אודו אשר זכה על כך בפרס ההצטיינות של ADG בעיצוב הפקה .
ניל ויזנובסקיפרסי הצטיינות של ADG בעיצוב הפקה פורמט קצר: סדרת אינטרנט, וידאו או פרסומת
ב-18 בפברואר 2020 ביצע הארי את השיר בטקס פרסי המוזיקה הבריטית לשנת 2020 בעודו לבוש בסרבל תחרה לבן עם כפפות תואמות בזמן שמפסנתרי הכנף שליוו אותו נשפכים מים על גבי הבמה.
כמו כן, הארי ביצע את השיר במהלכו של סבב ההופעות השלישי שלו, "Love On Tour" אשר נועד לקידום האלבום Fine Line.
בספטמבר 2020 ביצעו להקת הבנות הבריטיית ליטל מיקס גרסת קאבר לשיר במסגרת "Radio 1's Live Lounge" .
ב-21 בספטמבר 2020 הוציאה הזמרת הדרום קוריאנית נייאון, חברת להקת טווייס, סרטון קאבר לשיר אשר צבר מעל לכשני מיליון צפיות ביוטיוב.
ב-5 במרץ 2021 יצא קאבר של הזמרת הבריטית גבריאל כחלק מאלבום האולפן השביעי שלה Do It Again .
ב-22 במרץ 2021 הוציא הזמר הדרום קוריאני מלהקת NCT סרטון קאבר אשר צבר מעל לכ-4 מיליון צפיות ביוטיוב.
ב-28 באוקטובר 2021 הוציא הזמר הדרום קוריאני ג'ונגקוק, חבר להקת ה-BTS, סרטון קאבר לשיר אשר צבר מעל לכ-50 מיליון צפיות ביוטיוב.
Falsas Esperanzas הוא הסינגל השני שיצא מהאלבום הספרדי הראשון והיחיד של זמרת הפופ כריסטינה אגילרה, Mi Reflejo.
הסינגל יצא בשנת 2001. הסינגל לא נכנס למצעד הסינגלים הוט100 בבילבורד שבאמריקה, כי בדרך כלל סינגלים בשפה הספרדית לא ידועים כסינגלים שצועדים במצעד הזה, לפיכך, קיים מצעד לטיני בבילבורד.
הסינגל ידוע בתור שיר הסלסה הקיצבי הראשון והיחיד שאגילרה הוציאה.
בנוסף להצלחתו הגדולה, הוא נבחר להיות שיר הפתיחה של הטלנובלה Como en el Cine.
השיר נכתב בידי חורג'ה לואיס פילוטו.
השיר עוסק בהיכרות ותחילת מערכת יחסים שמבוססת על הבטחות וציפיות מזויפות של הגבר שאותו הכירה.
Fallout הוא משחק תפקידים ממוחשב שהופק על ידי בריאן פארגו וטים קיין, פותח והופץ על ידי Interplay בשנת 1997. המשחק מתרחש בהיסטוריה חלופית פוסט-אפוקליפטית באמצע המאה ה-22, ארצות הברית בתקופה שלאחר מלחמה גרעינית עולמית.
המשחק נחשב ליורש של המשחק Wasteland.
למרות הדמיון בין שני המשחקים, Fallout מתרחש ביקום שונה לחלוטין.
המשחק היה אמור להשתמש במערכת GURPS Interplay בסוף השתמשה במערכת אחרת שנקראה SPECIAL.
בעקבות ההצלחה והביקורות האוהדות לה זכה הכותר המקורי, הפיקו Black Isle Studios משחק המשך, שזכה גם הוא להצלחה.
לאחר סגירת הסטודיו, מכרה Interplay את זכות הקניין על המשחק.
מאז, תחת ידי מפתחים זרים, ראו אור שני משחקים נוספים בסדרה שזכו גם הם להצלחה מסחרית.
בעקבות משבר אנרגיה חריף שנגרם עקב דלדול מקורות הנפט והאורניום שוררת מתיחות רבה בין המעצמות, מאבקי הכוחות ביניהן על המשאבים הללו נקראו "מלחמת המשאבים".
ב-2066, סין הקומוניסטית, בעקבות סירובה של ארצות הברית למכור נפט מאלסקה, פולשת לאלסקה וכובשת אותה.
ארצות הברית מכריזה בתורה מלחמה על סין ויוצאת במאבק לכבוש את אלסקה מחדש ומשתמשת במשאבים קנדיים לצורך המלחמה שלהם, למרות תלונות קנדיות.
בסופו של דבר מספחת ארצות הברית את קנדה בכוח בפברואר 2076 בשל התנגדות קנדית לנוכחות הצבא האמריקאי על שטחה.
בזכות המצאה גאונית בשם "שריון ממונע" צבא ארצות הברית הודף בהצלחה את הפולש הסיני ומשיב את הריבונות על אלסקה.
ולאחר השבת הריבונות על אלסקה, פותחת ארצות הברית במתקפת נגד על אדמת סין.
שנה לאחר גירוש הסינים מאלסקה ב-23 באוקטובר 2077 פורצת מלחמה אטומית בשם "המלחמה הגדולה".
איש לא יודע מי שיגר ראשון ומדוע, אבל בפחות מכמה שעות בלבד מרבית הערים המרכזיות נמחקות מעל פני האדמה, מותירות אחריהן רק תלי בניינים הרוסים.
החורבן רב והחברה, הכלכלה והתרבות האנושיים נמחקים כלא היו.
רק מאות אלפים בני מזל שנבחרו לפרויקט "בית מסתור" של הממשלה האמריקנית היו מוגנים מפני ההרס הרב של הפצצות ולאחר מכן מהקרינה הרבה שנבעה מהנשורת הגרעינית והמוטנטים שהיא יצרה.
מאה שנה מפרוץ אותה המלחמה, החברה האנושית טרם השתקמה לגמרי.
הפרוטגוניסט (הדמות הראשית) של Fallout הוא תושב של אחד המקלטים האטומיים, המכונים כספות (Vaults).
הכספות, שנבנו על ידי חברה בשם וולט טק (Vault tec), חברה ממשלתית שהופקדה על ביצוע פרויקט "בית מסתור", נועדו להגן על חלק משמעותי מאוכלוסיית ארצות הברית כדי לאכלס אותה מחדש אחרי שהדעיכה הטבעית של הקרינה מהנשורת התקדמה די הצורך, כדי להפוך את האדמה לבטוחה שוב.
המשחק מתרחש בשנת 2161, 84 שנה לאחר המלחמה הגרעינית בחוף המערבי של ארצות הברית בעיקר בשטחי קליפורניה, ומתחיל בכספת 13, ביתו של הפרוטגוניסט (הדמות הראשית).
בכספת השבב האחראי על תפקוד מערכת טיהור המים התקלקל ויש להחליפו לפני שאספקת המים של הכספת תגמר.
בהיעדר טכנולוגיה מתאימה לייצור שבב חלופי או תיקון הנוכחי, מפקח הכספת מזמן את הפרוטגוניסט (הדמות הראשית), ומספר לו על הבעיה בשביל שיצא לראשונה זה 100 שנה מן הכספת ויחפש שבב חלופי.
הוא נותן לו התקן נייד בשם PIPBoy 2000, עזר נייד המספק רשימת מטרות, מפה, בריאות ועוד.
לפרוטגוניסט כמאה וחמישים ימי משחק למצוא את הרכיב, לפני שאספקת המים בכספת 13 אוזלת.
במהלך המשחק הפרוטגוניסט מגלה שצבא של מוטציות בהנהגת מנהיג מסתורי שנקרא רק בשם "האדון" מנסה להשתלט על האזור ולהפוך את התושבים למוטציות כמותם.
"האדון" מפיץ את הווירוס שנקרא "Forced Evolutionary Virus" כדי להפוך אנשים ל"סופר מוטציות".
מטרתו הסופית היא לאחד את כל העולם על ידי הפיכת כל האנשים לסופר מוטציות ובדרך למחוק כל הבדל תרבותי ביניהם.
הפרוטגוניסט נדרש לחסל את "האדון" ולהשמיד את הבסיס הצבאי בו מאוחסן הווירוס.
במסעו של הפרוטגוניסט, הפרוטגוניסט משתתף במגוון פעילויות שישפיעו על עתידה של אמריקה החדשה, שכעת מכונה "השממה" (The Wasteland) - ביניהן לעזור לעיר שיידי סנדס להפוך לרפובליקת קליפורניה החדשה - מעצמה שתקום שנים לאחר מות הפרוטגוניסט ותשפיע על עתיד השממה, ועוד.
בנוסף, מסופר כי ה"נבחר", הפרוטגוניסט של Fallout2, הוא הנכד של תושב הכספת (פרוטגוניסט).
אם "האדון" והבסיס הצבאי לא מושמדים תוך 500 יום, האדון מגלה את מיקום כספת 13 והמשחק מסתיים בהפסד.
לאחר השמדת "האדון" והבסיס הצבאי, המפקח מודה לשחקן על הצלת הכספת והעולם, אך הוא אינו מאפשר לדמות לחזור לכספת ושולח אותה לגלות, בטענה שחזרתו תניע צעירים רבים לרצות לעזוב ובכך עשויות תקוות האנושות להתחלה חדשה להיגנז.
סרטון הסיום מציג את תושב הכספת צועד לבדו אל האופק של השממה המדברית.
ישנו סיום נוסף שבו תושב הכספת יורה למוות במפקח לפני שהוא יוצא לגלות.
המשחקיות ב-Fallout מורכבת ממסע אשר מוצג במפת עולם ומביקורים במקומות אשר מוצגים על המסך בפירוט ואינטראקציה של השחקן עם התושבים המקומיים.
התנהלותו המוסרית של השחקן הנגזרת מפעולותיו משפיעה על דירוג ה"קארמה" שלו, דירוג שבתורו ישפיע על האופן בו יתנהלו מולו הדמויות במשחק.
מאפיין ייחודי ל-Fallout בזמנו היה האפשרות להשלים משימה נתונה במספר דרכים שונות.
השחקן היה יכול לבחור, למשל, בין שכנוע בדיבור לשימוש בכוח למען השגת מטרה מסוימת.
הפעולות של השחקן לאורך כל המשחק יכולות להכתיב את הסוף של המשחק, או את ההזדמנויות בסיפור.
המשחק משתמש בנקודות פעולה כדי לקבוע מה תוכל לעשות בתור שלך.
כל פעולה עולה מספר נקודות פעולה, מחיר הנקודות יכול להיות מושפע מגורמים חיצוניים, כמו סמים שהדמות נטלה.
ישנם מספר סוגי כלי נשק במשחק שמתחלקים למספר סוגים:
נשקי יד (למשל אגרופן וסכין)
טווח רחוק (למשל אקדח ורובה)
לכל סוג נשק יש סוגי התקפה שונים.
למשל, רובה יכול לירות ירייה בודדת או לירות בצרורות.
כאשר נכנסים למצב לחימה, המשחק עובר לשימוש בתורות עד לסיום הקרב, כל תור נגמר בסיום הנקודות, בזמן קרב ניתן להצטייד בשני כלי נשק ולהחליף ביניהם בקרב.
המשחק מכיל רשימה של דמויות בלי שחקן (NPC) שיכולות לעזור לך כמו כלב או אנשים אחרים שיסכימו לבוא איתך ולעזור לך, ניתן למצוא אותם לאורך כל המשחק.
הדמות נשלטת על ידי מערכת שנקראת -SPECIAL, שמשמעותו שבע התכונות הבסיסיות של הדמות (כוח, תפיסה, כוח סבל, כריזמה, אינטליגנציה, זריזות ומזל.
המערכת תוכננה במיוחד ל-Fallout (משתמשים במערכת הזאת גם בשאר משחקי הסדרה).
בתחילת המשחק נותנים לך לבחור את הפרוטגוניסט שלך או מהדמויות המוכנות או ליצור אחד על ידי המערכת.
התפתחות הדמות מחולקת לארבע קטגוריות: תכונות, מיומנויות, מאפיינים ובונוסים.
לפי דירוגם, המשחק קובע את יכולותיו של השחקן, ברמה הראשונה המיומנויות נקבעות לפי התכונות הבסיסיות.
ישנן 18 מיומנויות שונות במשחק, כאשר ניתן לדרג כל אחת מ-0 עד 100. ככל שהשחקן עולה בדרגות כך הוא מקבל נקודות יכולת אשר מאפשרות לו לשפר את היכולות שלו.
ישנם גם ספרים שכאשר "נקראים" הם מוסיפים נקודות ליכולת.
מאפיין הוא איכויות מיוחדות שניתן לבחור בתחילת המשחק.
המאפיין מוסיף בונוסים או חסרונות לדמות, כגון המאפיין "מסגרת קטנה" (Small Frame), שמגדיל את הזריזות בנקודה אך מקטין את המשקל הכללי שהדמות יכולה לשאת.
המשחק גם עוקב אחרי ההתנהגות המוסרית של השחקן.
אם שחקן יהרוג אנשים חפים מפשע, הוא לא יהיה מקובל באזורים מסוימים.
אם השחקן הורג שני ילדים או יותר, חבורה של ציידי ראשים תרדוף אחריו במהלך המשחק ותנסה להרוג אותו.
המשחק פותח על ידי Black Isle Studios חברה בת של Interplay Entertainment כיורש של המשחק Wasteland, זה לא משחק המשך רשמי כי ל־Interplay Entertainment לא היה הזכויות על Wasteland בשלב זה.התקציב של המשחק היה קרוב לשלושה מיליון דולרים וכמעט בוטל פעמיים.
בשלבים המוקדמים של המשחק, Fallout השתמש במערכת GURPS.
השם Fallout לא היה תמיד, בשלבים המוקדמים קראו למשחק Vault 13 מה שבהמשך נפסל והוצא שם חדש Post Nuclear Adventure ולבסוף השם הסופי היה Fallout השם שהציע בריאן פארגו.
Fallout השתמש במערכת GURPS של Steve Jackson Games עד שאיבד את הרישיון בשל האלימות הרבה שבתוך המשחק מה שהכריח את Interplay לשנות את שיטת GURPS למערכת "SPECIAL" שפותחה באופן פנימי.
שבתורם שחררו משחקי המשך לסדרה:
המשחק נוצר כקו זמן אלטרנטיבי בה תרבות שנות ה-50 של המאה ה-20 של ארצות הברית לא נגמרה אלא המשיכה עד שנות האלפים.
המשחק מעוצב לפי התפיסות והעיצוב של המדע הבדיוני של שנות ה-50.
יש במשחק רמיזות לסרטים, סדרות וספרים.
לדוגמה, במהלך המשחק אפשר להיתקל בצלחת מעופפת שהתרסקה עם הכיתוב "נא להחזיר לאזור 51" או תא המשטרה מדוקטור הו.
ישנן גם רמיזות חזקות במשחק לסרט מקס הזועם.
למשל, המשחק יכול להשיג כלב במהלך המשחק שנקרא דוגמיט (Dogmeat) על שם כלבו של מקס בסרט.
Family Office (גם פמילי אופיס; בתרגום מילולי לעברית: משרד משפחתי) הוא שם כולל לחברות המספקות למשפחות עשירות שירותי ניהול לכלל הנכסים שלהן.
בעזרתן יכולות המשפחות לנהל את עושרן באופן מקצועי ומסודר כאילו היו חברת השקעות או משקיע מוסדי.
הפמילי אופיס מנהל את נכסי המשפחה בראייה ארוכת טווח, תוך שאיפה לשמר אותם עבור הדורות הבאים.
בתחום ההשקעות, השירות מרכז עבור המשפחה את הקשר מול השחקנים הפיננסיים השונים (בנקים, בתי השקעות, קרנות גידור וקרנות השקעה) ומגבש אסטרטגיית השקעה כוללת.
בתחום המשפט האישי, הוא עוסק בתכנון בין דורי, ובכלל זה צוואות, עזבונות, והסכמי ממון.
במקרים רבים, המשרד המשפחתי מנהל גם את הפעילות הפילנתרופית של המשפחה.
הפמילי אופיס נוהג להחזיק ביכולות מקצועיות הדומות לאלו של משקיע מוסדי, כמו מודלים להקצאת הנכסים, יכולת ביצוע עסקאות בשוק ההון ועסקאות נדל"ן והשקעה בחברות פרטיות, יכולות בקרה וניהול סיכונים, וייעול היבטי המס של ההשקעה.
בנוסף, לפמילי אופיס יכולות הקשורות בהעברת הון בין-דורית (כמו הקמת וניהול נאמנויות) והסדרת ניהול ההון לדורות הבאים.
על מנת למנוע ניגודי עניינים, מקור הרווח העיקרי של הפמילי אופיס אמור להיות העמלה המשולמת על ידי הלקוח.
חלק מהפמילי אופיס גם מקבלים עמלות מגורמים שהלקוח משקיע בהם (kickback), או שיש להם גם שירותים פיננסים נוספים כמו ניהול תיקים עליהם הם גובים תשלום נוסף.
כך, עלול להיווצר ניגוד עניינים בין הלקוח ובין הפמילי אופיס.
חלק מהפמילי אופיסס מקבלים תמורה לפי ביצועי תיק ההשקעות, אך הסיכון בכך שהם עלולים לדחוף את הלקוח לסיכונים שאינם מתאימים לו.
Single Family Office היא חברה שהוקמה כדי לנהל את נכסיה של משפחה אחת, ונמצאת בבעלותה של המשפחה.
החברות הראשונות מסוג זה הוקמו באירופה לניהול נכסיהם של בתי המלוכה והאצולה הגבוהה.
המשפחות מורגן ורוקפלר היו הראשונות שהקימו חברות מסוג זה בארצות הברית, במאה ה-19. נהוג להקים חברה כזו כאשר נכסי המשפחה עולים על 100 מיליון דולר.
כ-750 חברות מסוג זה פועלות באירופה.
Multi Family Office היא חברה המעניקה שרותי משרד משפחתי לכמה משפחות, בדרך כלל עשר עד עשרים.
כ-2,000 חברות מסוג זה פועלות באירופה.
מחלקות Family Office בבנקים, משרדי עורכי דין ומשרדי רואי חשבון, מעניקות שרותי משרד משפחתי, מלאים או חלקיים, גם למשפחות בעלות הון קטן יותר.
מחלקה ראשונה מסוג זה נפתחה בשנת 1971 במלון פייננשל.
Fallout 3 הוא משחק פעולה-תפקידים בעולם פתוח אשר פותח על ידי חברת Bethesda Game Studios.
זהו המשחק השלישי בסדרת משחקי Fallout.
המשחק יצא בתחילה לשווקים באמריקה הצפונית, אירופה ואוסטרליה באוקטובר 2008, ובהמשך יצא לשווקים ביפן בחודש דצמבר 2008. המשחק פועל במחשבים אישיים על מערכות הפעלה מסוג Microsoft Windows, ובקונסולות משחק מסוג פלייסטיישן 3 ו-Xbox 360.
Fallout 3 התקבל היטב על ידי מבקרים וקיבל מספר פרסים.
קבוצת NPD העריכה כי Fallout 3 מכר מעל 610,000 יחידות במהלך החודש הראשון של שחרורו באוקטובר 2008. מאז שהמשחק יצא לראשונה לשווקים חברת Bethesda Game Studios הוציאה לשווקים 5 תוספות שונות למשחק.
בשנת 2025, מגזין רולינג סטון דירג את המשחק במקום ה-21 ברשימת 50 משחקי הוידאו הגדולים בכל הזמנים.
עלילת המשחק מתרחשת בשנת 2277, 36 שנים לאחר עלילת המשחק הקודם בסדרה ו-200 שנים לאחר האפוקליפסה הגרעינית שהחריבה את עולמו של המשחק בעתיד, שבו סכסוכים בינלאומיים בין ארצות הברית וסין הגיעו לשיא במלחמה ב-2077, עקב המחסור בעתודות נפט שניהלו את הכלכלות של שתי המדינות.
בניגוד לשני המשחקים הקודמים, שעלילתם התרחשה באזורי החוף המערבי של ארצות הברית, עלילת המשחק לוקחת את השחקן לראשונה אל אזורי החוף המזרחי, כאשר עיקר העלילה מתרחשת במה שנותר ממחוז קולומביה ומוושינגטון די.סי - אזור שזכה לכינוי "שממת עיר הבירה" ("Capital Wasteland").
השחקן, המכונה "הנודד הבודד" (The Lone Wanderer) הוא תושב כספת 101, מקלט הישרדות הסמוך לוושינגטון, שנועד להגן על עד 1,000 בני אדם מהנשורת הגרעינית.
כאשר אביו של השחקן, ג'יימס (בדיבובו של ליאם ניסן), נעלם מן הכספת בנסיבות מסתוריות, המפקח של הכספת, שולח את כוחות הביטחון אחרי השחקן, שנאלץ לברוח מה-Vault אל תוך ההריסות של וושינגטון כדי לאתר את אביו.
לאורך הדרך השחקן נעזר במספר הניצולים שעוזרים לו להילחם באויבים המאכלסים את האזור.
במהלך המשחק, מחפש הנודד הבודד את אביו בשממת הבירה עד שמוצא אותו, ועוזר לו להחיות את הפרויקט שבו עסק טרם התקבל כחבר בכספת 101 – "פרויקט הטיהור" (Project Purity) לטיהור מי נהר הפוטומק והפיכתם לראויים לשתייה.
במהלך העבודה על הפרויקט באנדרטת ג'פרסון, חיילי האנקלייב (Enclave) – ארגון רודני שירש את ממשלת ארצות הברית, בפיקוד הקולונל אוגוסטוס אוטום – מנסים להשתלט על הפרויקט לצורך מטרותיהם הזדוניות.
על מנת למנוע מהאנקלייב לשים את ידם על מפעל חייו, ג'יימס מחליט להקריב את חייו ולחבל במערכת הטיהור.
כתוצאה מכך משתחררת קרינה רדיואקטיבית קטלנית שהורגת אותו לצד חלק מחיילי האנקלייב.
לאחר שניסיון ההשתלטות של האנקלייב כושל, הנודד הבודד בורח עם חיילי "אחוות הפלדה" (Brotherhood of Steel, ארגון בעל אופי צבאי) שנתנו חסות לפרויקט.
בהמשך, עת הנודד הבודד חיפש בכספת 87 הנטושה ערכה טכנולוגית שנחוצה לפרויקט הטיהור, הוא נחטף בידי האנקלייב לבונקר שלהם, שם אוטום מנסה למרוד בנשיא, ג'ון הנרי עדן (Eden).
הנשיא עדן רוצה לדבר עם הנודד על מנת להטיל עליו משימה – להוסיף לפרויקט הטיהור רכיב סודי שיהרוג את כל מי שהושפע מהקרינה הרדיואקטיבית בשממה, מה שיגרום בפועל למותם של רוב תושבי הסביבה שיצרכו את המים המטוהרים.
בסוף המשחק, חוזר הנודד חוזר אל וושינגטון די.סי, ומצטרף אל "אחוות הפלדה" בקרב להשבת האנדרטה מידי האנקלייב.
בשיא המשחק, נערך עימות בין הנודד לקולונל, ולאחריו הנודד הבודד צריך לבחור: האם להקריב את עצמו בהצלת פרויקט הטיהור שעומד להתפוצץ, או לתת למקום להיהרס.
כמו כן, עליו לבחור אם להכניס את הרכיב של הנשיא עדן למערכת הטיהור, ובכך להרוס את מפעל חייו של אביו ולקחת חלק במטרתם הזדונית של האנקלייב - דילול האוכלוסייה וטיהור האנושות.
The Vault-Tec Assisted Targeting System או V.A.T.S היא מכניקה שחזרה ממשחקי "פולאאוט" הקודמים וממלאת חלק חשוב בלחימה.
תוך שימוש ב־V.A.T.S, קרב בזמן אמת מושהה.
כיוון שהמערכת פותחה במקור עבור משחקי פולאאוט הקודמים, שהיו מבוססי תורות, Bethesda הייתה צריכה לעצב מחדש את המערכת ולהתאים אותה לתנאי המשחק, שהקרבות בו נערכים בזמן אמת.
המשחק מתחיל עם הדמות הראשית כתינוק בן יום, התינוק קורא ספר ילדים שכותרתו היא "אתה מיוחד" (You're SPECIAL), שבו השחקן יכול להגדיר את התכונות העיקריות של הדמות: כוח, תפיסה, סיבולת, כריזמה, אינטליגנציה, זריזות, ומזל.
הדמות זוכה לסט של מיומנויות עם רמות בסיס שנקבעו על ידי תכונות אלה.
בגיל 10, השחקן מקבל (Pip-Boy (Personal Information Processor, מכשיר אלקטרוני שמאפשר לשחקן לגשת לתפריט עם מפות, נתונים ופריטים.
בגיל 16 השחקן עושה את מבחן הכישרון (G.O.A.T.) כדי לקבוע את שלוש המיומנויות שבהן ירצה להתמקד.
הם פיתחו גם את 2 Fallout וגם את Fallout.
כאשר Interplay פשטו את הרגל וסגרו את Black Isle Studios לפני שהם יכולו לסיים לפתח את המשחק.
הרישיון לפתח את Fallout 3 נמכר ב- $ 1,175,000 לBethesda Softworks, הידוע המפתחת של סדרת המשחקים The Elder Scrolls.
Bethesda Softworks התחילה לעבוד על Fallout 3 ביולי 2004 אבל הפיתוח העיקרי לא החל עד לאחר The Elder Scrolls IV: Oblivion ותוספות הקשורות אליו הושלמו.
ליאם ניסן לוהק כקולו של אביו של השחקן.
ליאם ניסן שיחק את קולו של ג'יימס, רון פרלמן כקריין של המשחק, מלקולם מקדואל כנשיא, Craig Sechler שיחק את קולו של בוץ', אודט אנאבל שיחקה את אמטה, די בראדלי בייקר, Wes Johnson,Paul Eiding גם סיפקו גם קול למשחק.
ארגון ה-Brotherhood Outcasts מצאו מתקן VSS, מתחם טרום מלחמה של פתרונות אסטרטגיים וירטואליים, והם מנסים לפרוץ את הדלת של VSS הנשקייה שהם חושבים שמכיל ציוד לחימה מתקדם וכלי נשק.
הדרך היחידה לפרוץ את הדלת היא להשתמש בסימולציה צבאית וירטואלית (Operation Anchorage) והדרך היחידה להיכנס לסימולציה היא באמצעות ה־Pip-Boy 3000. אתה נכנס לסימולציה צבאית שמראה באחד הקרבות הגדולים ביותר, השחרור של אנקורג', אלסקה מפני הפולשים קומוניסטים הסינים.
המקום הזה היה פעם המרכז התעשייתי של העולם שלפני המלחמה.
אנשיה נגועים במחלות ומגפות בזיהום ומוטציה, וניתן למצוא שם Trogs שהן מוטציות אכזריות, כלי נשק חדשים וקטלניים כמו AutoAxe וגם silenced assault rifle, והשחקן יחליט את גורלם של העבדים וסוחרי העבדים שקוראים למקום בית.
The Pitt מאפשר לך לנסוע לשרידים פוסט אפוקליפטי של פיטסבורג, פנסילבניה, והסתבכו בסכסוך בין עבדים והאדונים שלהם.
חקור את היישוב שנהרס על ידי זמן, הזנחה, קרינה גרעינית והאויבים חדשים, כלי נשק חדשים, ועוד הרבה יותר.
ההרחבה השלישית היא המשך ל־Fallout 3. הרחבה זו נותנת לשחקן את האפשרות להמשיך את המשחק אחרי שסיים אותו, ולהמשיך את הקרב נגד ה-Enclave.
Point Lookout מתרחש בשטח חדש בשממה, ומוסיף הרפתקה מסתורית ופתוחה.
Point Lookout מתרחש בשטח ביצות חדש עם משימות ואויבים חדשים.
בניגוד לתוספות אחרות, השחקן לא צריך להשלים את המשימה העיקרית על מנת לנסוע חזרה לשממה (Capital Wasteland).
בתנאי שהם יכולים לשלם את עלות הכרטיס.
השחקן מקבל שידור רדיו לא מובן שמוביל אותו לחללית חייזרים שהתרסקה, השחקן עולה לחללית האם של החייזרים (Mothership Zeta) על ידי קרן אור ושם הוא יפגוש אסירים אחרים שנחטפו במשך הזמן.
לאחר שהשחקן מוצא את עצמו בחללית החייזרים עושים עליו ניסוי רפואי.
במהלך הניסוי השחקן מתעלף ומתעורר בתא עם אסיר נוסף.
"Fancy" (בעברית: "יוקרתי" או "מְפֹאָר") הוא שיר של הראפרית האוסטרלית איגי אזליה בהשיתוף הזמרת הבריטית צ'ארלי XCX.
השיר יצא לאור ב-17 בפברואר 2014 כסינגל הרביעי מאלבומה של אזליה, The New Classic.
השיר הוא אלקטרו-הופ ונכתב על ידי אזליה וצ'ארלי XCX והולחן על ידי Missing Man Formation (אנ') לצד ארקייד.
תחילה הודלף בדצמבר 2013 תחת השם, "Leave It" והוצא ב-2014 כגרסה מחודשת.
השיר הגיע למקום ה-1 במצעד הבילבורד הוט 100 ובכך הפך לשירה הראשון של אזליה ו-XCX לכבוש את המצעד שבו החזיק כ-7 שבועות במיקום זה.
כמו כן כבש מצעדים נוספים של הבילבורד לצד קנדה וניו זילנד ונכנס לעשרת המובילים באוסטרליה, בריטניה, פולין, בלגיה ועוד.
"Fancy" הוכתר כשיר הקיץ של 2014 בבילבורד, כשיר המוזרם ביותר ב-Spotify, והווידאו קליפ הכי נצפה לאותה שנה ב-Vevo.
השיר זכה בפרס המוזיקה של בילבורד ב-2015 בקטגוריית "שיר הראפ הטוב ביותר", בפרס בחירת הנוער, בפרס ה-BMI לצד מועמדויות כגון פרסי גראמי, פרסי ה-VMA, פרסי בחירת נקולודיאון ועוד.
השיר הוא אחד מתוך הסינגלים הנמכרים בכול הזמנים עם מעל ל-13 מיליון מכירות ברחבי העולם.
בשנת 2017, בילבורד הכריז על "Fancy" כלהיט הראפ הנשי הטוב ביותר בהיסטוריה.
הקליפ לשיר יצא לאור במרץ 2014 והושפע מסרט הקומדיה של 1995 "קלולס" שבו אזליה ו-XCX הן מולבשות כשחקניות בסרט.
הקליפ הועמד לכ-4 פרסי הווידאו קליפים של MTV בהם "קליפ השנה" ו-"הקליפ הנשי הטוב ביותר" אך לא זכה באף אחת מהן.
השיר קודם על ידי אזליה בתוכניות וטקסים רבים כגון, בוקר טוב אמריקה, סאטרדיי נייט לייב, פסטיבל ה-"Summertime Ball", פרסי המוזיקה של בילבורד ועוד.
השיר קיבל גרסות כיסוי רבות בעולם מאמנים שונים כגון ליל קים, ניק ג'ונאס, אנה קנדריק ובנוסף הוכנס במספר רב של תוכניות ומשחקים כשיר רקע.
ב-5 בדצמבר 2013, שיר לא גמור של אזליה, שהופיע עם הכותרת "Leave It" הודלף באינטרנט.
מאוחר יותר חשפה אזליה כי השיר הופק על ידי קבוצת המפיקים "האיש הנעלם" וקבוצת ארקייד אשר שיתפה עימם פעולה בכול אלבום הבכורה שלה.
ב-5 בפברואר 2014 אזליה הודיעה כי היא תוציא סינגל חדש בשם "Fancy" בשיתוף פעולה עם הזמרת וכותבת השירים צ'ארלי XCX.
השיר הוקרן לראשונה בתחנת הרדיו, "BBC Radio 1 Xtra" בשעות הערב ב-6 בפברואר 2014. לאחר הופעת הבכורה של השיר נחשף כי הוא היה השיר אשר הודלף תחילה בשם "Leave It".
ב-17 בפברואר השיר הגיע לשידור ברדיו האורבני העכשיוי בבריטניה כסינגל הרביעי של "The New Classic".
"Fancy" הוא שיר אלקטרו-הופ של שלוש דקות ו-19 שניות, שנכתב על ידי אזליה ו-XCX.
לשיר יש מפתח C מינור ללא כל התקדמות מהלך הרמוני ושירתה של XCX נע בין C3 ל-C5. לשיר יש קצב פעימות של כ-95 לדקה.
הקליפ לשיר, שצולם בלוס אנג'לס בפברואר 2014, בוים על ידי Director X ופורסם בערוץ ה-VEVO של אזליה ב-4 במרץ באותה השנה.
הקליפ מושפע מסרט הקומדיה האמריקאי "קלולס".
הקליפ צולם באותו בית ספר בו צולם הסרט, והדמויות בו מבוססות על דמויות מהסרט: אזליה בתפקיד הנערה העשירה שר הורוביץ, וצ'ארלי בתפקיד טאי פרייז'ר, כאשר צילום הקליפ היה לפעם הראשונה בה השתיים נפגשו.
כמה שעות לפני פרסומו הועלה לערוץ היוטיוב של אזליה סרטון מאחורי הקלעים של הקליפ.
בארצות הברית, "Fancy" הגיע למקום ה-1 במצעד הבילבורד הוט 100 והפך לשירן הראשון של אזליה ו-XCX בראש המצעד.
בנוסף הפך לשירה השני של XCX בעשרת המובילים לאחר שירה, "I Love It".
כך הפכה לאמנית הראפר הראשונה בכול הזמנים אשר החזיקה בשני סינגלים בחמשת המובילים.
"Fancy" הפך לשיר אשר החזיק במספר השבועות הארוך ביותר בהיסטוריית הראפר הנשי במצעד כאשר לפניו הייתה הראפרית ליל קים.
השיר החזיק בראש המצעד למשך כ-7 שבועות לאחר שירד ממנו עם צאתו של השיר "Rude" של הלהקה הקנדית !Magic.
אזליה החזיקה עם השיר בעשרת המובילים במצעד במשך 17 שבועות רצופים.
הקליפ לשיר הועמד לארבע מועמדויות בטקס פרסי הווידאו קליפים של MTV לשנת 2014 בתור קליפ השנה, הווידאו קליפ הנשי הטוב ביותר, קליפ הפופ הטוב ביותר, וניהול אמנותי הטוב ביותר.
ב-19 ביוני, הקליפ חצה את רף ה-100 מיליון צפיות באתר יוטיוב, ונהפך לקליפ הראשון של אזליה אשר חוצה זאת.
"Fancy" הוכתר גם בתור הקליפ הנצפה ביותר לשנת 2014 על ידי VEVO בארצות הברית, והקליפ הנצפה ביותר באוסטרליה.
צבר למעלה ממיליארד צפיות נכון לינואר 2024. אנטרטיינמנט ויקלי הכתירו את הקליפ לקליפ הטוב ביותר לשנת 2014, וציינו כי "אודה אובססיבית לפרטים לקלולס - סצנת הכביש המהיר!
- זה גרם לכולם להתאהב באיגי בטירוף, מסע הנוסטלגיה כנראה הניע הרבה מהפופולריות של "Fancy", אבל אל תבינו את זה; אזליה היא כוכבת, וכל מה שהיא הייתה צריכה זה את התפקיד הנכון כדי לשכנע את העולם שזה נכון".
בינואר 2015, הקליפ הוכתר לקליפ החמישי הטוב ביותר לשנות ה-2010 עד כה על ידי בילבורד.
"Fancy" בוצע בהופעה לראשונה בפסטיבל "SXSW" באוסטין ב-13 במרץ 2014. אזליה ו-XCX ביצעו את השיר בשיתוף פעולה בתוכנית האירוח "Late Night with Seth Meyers" ב-17 במרץ.
ב-22 באפריל 2014, הזוג ביצעה את השיר בעת הוצאת הבכורה של האלבום The New Classic בתוכנית.
ב-16 במאי הן ביצעו את השיר בתוכנית, "Jimmy Kimmel Live", ויומיים לאחר מכן בטקס פרסי המוזיקה של בילבורד 2014. היא ביצעה באותו טקס גם את השיר המשותף שלה ושל הזמרת האמריקאית אריאנה גרנדה "Problem".
באותה הופעה הרקדנים והזוג נראו כמעודדות משחק ספורט ואת גראנדה לבושה בבגד גוף שחור-לבן.
ההופעה הבאה של השיר הייתה ב-20 במאי 2014 בתוכנית המציאות, "Dancing with the Stars".
בטקס פרסי ה-BET של 2014 אזליה ביצעה את "Fancy" בשילוב השיר "No Mediocre" עם הראפר האמריקאי T.I.
ב-16 ביולי הופיעה לבדה בטקס פרסי ESPY שבה נראתה בבגדי ספורט.
ב-8 באוגוסט אזליה ביצעה את "Fancy" בתוכנית "The Today Show" בניו יורק.
השיר נכלל ברשימת השירים בסבב ההופעות הראשון של אזליה "The New Classic Tour" שביקר בצפון אמריקה ואירופה ובסבב ההופעות של XCX בשם, "Girl Power North America Tour".
ב-25 באוקטובר "Fancy" הוכלל כחלק מהופעתה בתוכנית, סאטרדיי נייט לייב, וב-25 באוקטובר בוצע על ידי אזלהיה תחילה לבדה בטקס פרסי המוזיקה האמריקאית ו-XCX שהצטרפה אליה לקראת סוף ההופעה.
ב-31 בדצמבר 2014 הזוג ביצע את השיר בטיימס קוואר בניו יורק בהופעה השנתית, Dick Clark's New Year's Rockin' Eve.
אזליה ו-XCX ביצעו גם את "Fancy" בפסטיבל "Summertime Ball".
אזליה גם ביצעה את השיר לצד עוד מספר שירים שלה בהופעותיה בהוקרת פרסי ה-"Vevo Certified SuperFanFest" שלה.
מאוחר יותר היא העלתה את הופעתה ל-Vevo ועד לשנת 2018 היא צברה כ-3.8 מיליון צפיות.
מקוםתאריםמכירותאוסטרליה (ARIA)פלטינה 4×280,000קנדה (Music Canada)פלטינה 4×346,000דנמרק (IFPI Denmark)פלטינה30,000איטליה (FIMI)פלטינה30,000ניו זילנד (RMNZ)פלטינה15,000שוודיה (GLF)פלטינה 2×80,000בריטניה (BPI)פלטינה600,000ארצות הברית (RIAA)פלטינה 8×8,000,000הזרמות מדיהספרד (PROMUSICAE)זהב100,000,000סיכוםבכל העולם13,000,000+
מקוםתאריךפורמט יציאהחברת תקליטיםבריטניה17 בפברואר 2014השמעות ברדיו האורבניוירג'ין EMI רקורדסארצות הברית3 במרץ 2014הורדה דיגיטליתאיילנד רקורדסאוסטרליה7 במרץ 2014יוניברסל מיוזיק גרופארצות הברית11 במרץ 2014השמעות ברדיו קצביאיילנד רקורדסבריטניה6 באפריל 2014הורדה דיגיטליתוירג'ין EMI רקורדסאיטליההורדה דיגיטליתיוניברסל מיוזיק גרופ2 במאי 2014השמעות להיטים ברדיו עכשיוי
Fantasea הוא המיקסטייפ הראשון של הראפרית האמריקאית אזיליה בנקס.
המיקסטייפ יצא לאור ב-11 ביולי 2012 בפורמט של הורדה חינמית.
לקידום המיקסטייפ יצאה בנקס לסיבוב ההופעות הראשון שלה, "Mermaid Ball".
בנקס הודיעה לראשונה על כוונתה להוציא מיקסטייפ ב-10 במאי 2012, כשכתבה בחשבון הטוויטר שלה שבאותו החודש היא מתכננת להוציא את המיני-אלבום שלה "1991", בקיץ את המיקסטייפ "FANTASTIC", ובסתיו את אלבום הבכורה שלה, "Broke with Expensive Taste".
ב-30 במאי הודיעה בנקס כי שם המיקסטייפ שונה ל-"Fantasea".
עטיפת המיקסטייפ פורסמה ב-9 ביולי, יומיים לפני הוצאתו.
בשנת 2015 פורסם המיקסטייפ בשירות המוזיקה "Tidal" דרך חברת התקליטים "Winter Records".
המיקסטייפ זכה לביקורות חיוביות ממבקרי מוזיקה שונים.
בעיתון הגרדיאן נכתב כי המיקסטייפ "מציג אמנית שופעת רעיונות", וניתן לו דירוג של ארבעה כוכבים מתוך חמישה.
במגזין המוזיקה "ספין" קיבל המיקסטייפ ציון של 8 מתוך 10, ונכתב כי הוא "גורם לה [בנקס] להשמע מגה-חרוצה".
Fallout 4 (קרי: פולאאוט 4; בתרגום חופשי לעברית: "נשורת גרעינית 4") הוא משחק וידאו מסוגת פעולה-תפקידים, מסוג עולם פתוח שפותח על ידי Bethesda Game Studios ומופץ על ידי Bethesda Softworks.
המשחק הוא המשחק החמישי בסדרת משחקי Fallout, ויצא לאור ב-10 בנובמבר 2015 לפלטפורמות המחשב האישי, PlayStation 4 ו-Xbox One.
המשחק, המתרחש בעתיד חלופי פוסט-אפוקליפטי בו ארצות הברית נחרבה במלחמה גרעינית 200 שנה קודם לכן, סובב סביב דמותו של "השורד היחיד" (The Sole Survivor) אותו מגלם השחקן, שהתעורר לאחר הקפאה קריוגנית של 210 שנה כדי למצוא את בנו שנחטף בידי דמויות מסתוריות.
המשחקיות בפולאאוט 4 דומה למשחקיות של פולאאוט 3 אך מזכירה גם את זו של סקיירים.
המשחק מציע מצלמת גוף ראשון שניתן להחליפה במצלמת גוף-שלישי, אך יותר מושכת הכוללת מערכת שריון המחולקת לכל חלקי הגוף, בניית בסיס, מערכות דיאלוג דינאמיות, מערכת קראפטינג שמשתמשת בכל חפץ שניתן ללקט בעולם ואפשרויות נוספות.
אויבים כמו חולדות מוטנטיות, ריידרים, סופר-מוטנטים, דת'-קלאב ו־Feral ghouls גם יופיעו במשחק יחד עם "דוגמיט", הכלב הנאמן מהמשחקים הקודמים, שהפך לבן אלמוות.
השחקן יכול לשוטט בחופשיות ברחבי עולם המשחק, ואם נקלע לשיחה עם דמות הוא יכול לעזוב אותה בכל רגע.
המשחק מציע מעל 50 כלי נשק שונים, ביניהם כלי נשק קליעיים, רובי לייזר, רובי פלזמה ואף נשק גרעיני, אותם ניתן לשפצר במעל ל-700 דרכים עד לרמה של יצירת נשק שונה: כך לדוגמה, אקדח מאולתר פשוט יכול, באמצעות המיומנויות המתאימות והחפצים הדרושים, להפוך לרובה אוטומטי רב עוצמה או לנשק צלפים.
ניתן גם לשדרג את השריון הממונע בדרך דומה ולהוסיף לחלקיו תכונות שונות ואף עיצובים שונים.
תכונה חדשה שנוספה למשחק היא שימוש בתחנות עבודה (Workshops) כדי ליצור מבנים ואף להקים התיישבות, ועל השחקן לתחזק אותה על ידי הבאת אנשים, דאגה לצרכיהם ובניית אמצעי הגנה.
תכונות נוספות שחזרו למשחק הן אביזר ה־Pip-Boy שדרכו השחקן יכול לקבל מידע על דמותו, לקבל גישה לחפצים שלו, לעקוב אחרי משימות ולהיעזר במפת העולם.
גם מערכת ה־V.A.T.S חזרה: תוך שימוש ב־V.A.T.S, קרב בזמן אמת מושהה.
בתחילת המשחק השחקן יכול להגדיר את תכונות עיקריות של הדמות: כוח, תפיסה, סיבולת, כריזמה, אינטליגנציה, זריזות, ומזל.
ככל שהשחקן מתקדם ברמות, הוא מקבל נקודות שאיתן יוכל לשפר את המיומנויות (Perks) האלו בתלות ברמת השחקן ובדרישת הקדם מבחינת התכונות.
אין מגבלה לרמה שאליה יכול להגיע השחקן, וסיום העלילה הראשית אינו בהכרח סוף המשחק כיוון שהשחקן יכול להמשיך לעלות רמות על ידי הריגת יצורים וביצוע משימות צד.
המשחק גם מציע מערכת שותפים.
במהלך המשחק השחקן יפגוש דמויות שאת חלקן הוא יכול להפוך לשותפות במסע שלו ולעזור לו להרוג אויבים ואף לתת לו מידע על האזור בו הוא נמצא.
בין השותפים ניתן למנות בני אדם, רובוטים, סינת'ים, ואף חיות וסופר מוטנטים.
מביניהם הידוע ביותר הוא הכלב המכונה "דוגמיט" (Dogmest), מוטיב חוזר בסדרת המשחקים, כלב מסוג רועה גרמני שאותו השחקן פוגש בתחילת המשחק.
ניתן להיות רק עם שותף אחד בזמן נתון, כאשר השחקן רוצה להחליף שותף עליו לשלוח את השותף הקודם למקום כלשהו במפה כך שאם השחקן ירצה לחזור לשותף הקודם, השותף יחכה לו שם.
השותפים (פרט לדוגמיט) יכולים להגיב בצורה מסוימת על פעולות השחקן, ופעולה ששותף אחד יאהב עלולה לעורר רגשות שליליים אם השחקן בחר בשותף אחר.
המשחק מתרחש בשנת 2287, 210 שנים לאחר המלחמה על המשאבים שנגמרה בשואה גרעינית בשנת 2077, עשור לאחר האירועים ב-Fallout 3. הרקע הוא עתיד פוסט-אפוקטליפטי מסוג רטרו עתידני המתרחש באזורים הכוללים את בוסטון וחלקים מניו אינגלנד אשר מכונים "הקְהִלִיָה" (Commonwealth).
ההקדמה לעלילה של Fallout 4 מתחילה ביום של הטלת הפצצות: 23 באוקטובר 2077. דמותו של השחקן, שמתייחסים אליה במשחק בתואר "השורד האחרון" (המדובבת על ידי ביראן ט.
דאלאני או קורטני טיילור בהתאמה) לוקחת מחסה בכספת 111 ביחד עם משפחתה, שם נאמר לה שעליה לעבור טיהור בתא לחץ לפני הכניסה לכספת.
"תא הלחץ" הוא למעשה תא הקפאה קריוגנית והדמות מתעוררת 210 שנים לאחר מכן, כשורדת היחידה מהכספת.
המשחק מתחיל ב-Sanctuary Hills (פרוור של העיירה קונקורד שבו השחקן גר) כאשר הוא בחר לעצמו מראה, מין ויכולות.
לאחר מכן דופק על הדלת נציג מכירות של Vault-Tec שמציע למשפחה לשריין להם מקום במקלט 111 בעקבות כך שהשחקן היה פעיל בצבא.
לאחר שהנציג הולך נשמעת הודעה בטלוויזיה שלפיה ארצות הברית מותקפת בטילים גרעיניים, המשפחה רצה אל המקלט ומוכנסת לתא הקפאה קרינגונית.
לאחר מכן נראים חוטפים אשר לוקחים את בנו התינוק של השחקן, שון, ויורים באשה/בעל בהתאמה.
השחקן יוצא מהתא 210 שנים לאחר שהוכנס לשם, ומחליט לחפש את בנו שנחטף, שון.
המשחק מתחיל כאשר השורד יוצא מהמקלט ונפגש עם הרובוט ששירת אותו לפני הפלת הפצצה, Codsworth.
בעזרת הרובוט, השורד מגלה כי עברו 210 שנים לאחר שארצות הברית הפכה לשממה רדיואקטיבית, והרובוט מציע לו לחפש עזרה בשרידי קונקורד הסמוכה.
כשהשורד מגיע לשם, הוא מגלה כי העיר נמצאת תחת התקפה של כנופיית שודדים, ולאחר שהוא מציל את המתיישבים ומנהיגם, פרסטון גרווי מנהיג אגודת ה"מיניטמן" (Minuteman), מנחת זרועם, פרסטון מציע לשורד להגיע להתיישבות "Diamond City" (עיר היהלומים) כדי למצוא מישהו שיכול לעזור לו להגיע אל שון.
הוא גם יכול להציע לשחקן להצטרף למיניטמן, השורד יכול להסכים ולהתחיל לבצע משימות עבור המיניטמן אך גם יכול לסרב בינתיים ולחפש את הרפתקאותיו לבד.
בעיר היהלומים הוא מגלה מעיתונאית בשם פייפר על ארגון בשם "המוסד" (The Institute) שחוטף בני אדם ומחליף אותם ביצורי "סינת'", יצורים סינתטיים דמויי אדם שכמעט ואי אפשר להבחין בינם לבין אדם רגיל, לצורכי מעקב אחרי פעולות של הקהילה שנמצאת מעל פני השטח.
לאחר מכן השחקן מחפש את ניק ולנטיין, בלש שמתגורר בעיר היהלומים, אך מגלה כי הוא נעדר שבועיים קודם לכן.
לאחר שהוא מוצא את ניק ולנטיין (שהוא בעצמו סינת' מדגם ישן יותר) הוא מתחקה אחרי עקבותיו של רוצח אשתו וחוטף בנו, אדם בשם קונרד קלוג (Conard Kellogg) רוצח שכיר בשירות "המוסד", שמגלה לשורד כי בנו נמצא כבר מזמן בידיהם של המוסד, ומחוסל על ידיו לאחר מכן.
עם חיסולו של קלוג השחקן מוצא עליו מין התקן שבו נשמרים כל זכרונותיו.
ניק מציע לשורד להגיע לעיר Goodneighbor ולמצוא שם מומחה לנוירו-מדע שיאפשר לשורד לקבל גישה אל זכרונותיו של קלוג וממנו לקבל מידע על דרכי גישה אפשריות למוסד.
השורד גם יכול בנקודה זאת להצטרף לאגודה "אחוות הפלדה" (Brotherhood of Steel) שהנחיתו את ספינת האם שלהם ביבשה אחרי העימות מול קלוג, להפוך לחייל מן המניין (לאחר מכן להתקדם לדרגת "אביר" ובהמשך ל"פלאדין") ולעזור להם במלחמתם נגד "המוסד".
ניתן להצטרף לארגון בשלב יותר מוקדם של המשחק אחרי שמסייעים לפלאדין דנס (Paladin Danse) בהגנה על תחנת משטרה בקיימברידג' והחזרת משדר שנמצא בקומפלקס בקרבת תחנת המשטרה.
לאחר שהשורד צופה בזכרונותיו של קלוג עליו ללכת לאזור בשם "הים הזורח" (the glowing sea) שנקרא כך היות שזה האזור בו הפצצה נפלה ולא קיים בו שום דבר חוץ מאזורים מלאים קרינה רדיו אקטיבית מסוכנת, מפלצות, ו־Deathclaws מסוכנים.
בים הזורח הוא מוצא סופר מוטנט בשם וירג'יל (Virgil), שהוא מדען עריק מהמוסד שהזריק לעצמו גרסה של FEV כדי שיוכל להתחבא באזור "הים הזורח" - שם לא יחפשו אחריו בגלל הריכוז הגבוהה של קרינה רדיואקטיבית (סופר מוטנטים עמידים בפני קרינה רדיואקטיבית, כך שהקרינה לא משפיעה על ורג'יל).
ורג'יל מגלה לשורד כי הדרך היחידה להגיע למוסד היא על ידי השתגרות.
האביזר שאיתו ניתן להשתגר הוא על ידי שבב שנושאים עליהם "קורסרים" (קורסר הוא סינת' שמטרתו לאתר ולהחזיר סינת'ים שברחו מהמוסד).
כדי להשיג את השבב השורד צריך למצוא ולהרוג קורסר, כך שהוא יוכל להוציא ממנו את השבב.
לאחר שהשחקן לקח את השבב, עליו לחפש עזרה מאגודת סתרים בשם "ארגון מסילת הברזל" (The Railroad) שהם היחידים שיכולים לפענח את השבב.
הם גם יכולים להציע לשורד להצטרף אליהם.
לאחר שהם מפענחים עבורו את השבב וירג'יל מתחיל לתכנן תוכנית עבור מכשיר ש"יחטוף" את התדר עליו המוסד עובד כדי שהשורד יוכל להשתגר לתוך "המוסד".
כדי לבנות את המכשיר, הוא יכול להיעזר באחת מתוך 3 האגודות שהוצגו קודם: האחווה, המיניטמן או המסילה.
וירג'יל גם יכול לבקש מהשורד למצוא בתוך "המוסד" את התרופה שתחזיר אותו להיות אדם.
בעזרת המכשיר הוא משתגר לתוך "המוסד" ופוגש שם דמות בשם "האבא" (Father), מנהיג "המוסד", ומגלה שהוא לא פחות ולא יותר מאשר שון - בנו החטוף של השחקן, שהספיק להתבגר ב־60 שנה.
"האבא" מגלה לשורד שהוא נחטף על ידי המוסד עקב כך שההקפאה הקריוגנית אליה הוכנס לפני "המלחמה הגדולה" גרמה לכך שה־DNA שלו יהיה טהור ממוטציות שנגרמו בעקבות הקרינה, ובעזרת ה־DNA שלו המוסד יוכל לפתח דור חדש של סינת'ים אותם הוא רואה כעתיד האנושות.
במהלך שהותו במוסד שון התקדם לתפקיד המנהל של המוסד.
המנהיג הזקן מגלה כי הוא גוסס מסרטן וכי הוא מעוניין להעביר את הנהגת "המוסד" לשורד.
מכאן העלילה יכולה להתפצל למספר דרכי סיום:
השחקן יכול להצטרף ל"מוסד" ולהתחיל לטפל בכל מיני בעיות שהתעוררו במוסד בעקבות מינויו למנהיג, ואז להשתלט על "הקהילייה" ולמחוק את קיומם של "האחווה" ו"המסילה" אותם "המוסד" רואה בתור איומים על עצם קיומו.
השחקן יכול לסרב להצעה של שון, ובמקום זאת להמשיך לצדד באחת משלוש האגודות שהוצגו בשלבים מוקדמים יותר.
סיום המשחק תלוי לאיזה אגודה השחקן בחר להשתייך.
אם השחקן בחר להצטרף ל"אחוות הפלדה", הוא ייקח חלק בתוכנית לבנות מחדש את ה"ליברטי פריים" מהמשחק הקודם ובאמצעותו לפתוח במתקפה כללית על "המוסד", ואז להשמיד את המוסד ויצורי הסינת' שבתוכו באמצעות פיצוץ ליבת הכור באמצעות נשק גרעיני, ובכך לקדם את האנושות לעידן חופשי מיצורי סינת' ושאר יצורים מוטנטיים, בהנהגת האחווה.
תוך כדי כך הם מחסלים את יריביהם "ארגון מסילת הברזל".
אם השחקן בחר להצטרף ל"מיניטמן" השורד ייקח חלק בהפיכת ה"מיניטמן" לצבא ענק שיאגד תחתיו מתיישבים מרחבי הקהילייה ולהיערך כנגד "המוסד".
אם השורד נמצא ביחסי עוינות עם "האחווה", ה"מיניטמן" יפתחו במבצע נגדם, ואם לא, ה"מיניטמן" יישארו נייטרליים כלפי "האחווה" ו"מסילת הברזל".
אם השחקן בחר להצטרף ל"ארגון מסילת הברזל", הארגון ישלח אותו למשימה חשאית שבה הוא יסתנן לתוך המוסד וימצא שם אדם בשם "פטריוט" ולתכנן תוכנית בה כל יצורי הסינת' ישתחררו משליטת "המוסד" ויפנו כנגדם כדי להשמיד את ה"מוסד".
לאחר שהם מסיימים לטפל ב"מוסד" הם נעזרים בסינת' המשוחררים כדי לפתוח במלחמה כנגד "אחוות הפלדה" ולהשמיד אותה באמצעות הרס ספינת האם שלהם.
למשחק יצאו כ-7 חבילות הרחבה בתשלום.
חלק מהחבילות מביאות למשחק עלילה חדשה וחלקן מעניקות לשחקן אפשרות לעצב את ההתיישבויות שהוא בנה בדרכים חדשות.
כדי להתחיל את ההרחבה, על השחקן להיות ברמה 15.
בהרחבה זו, על השחקן לעצור מכונאי מרושע שבנה רובוט שרוצח את כל מי שהוא נקרה בדרכו.
כדי להתחיל את ההרחבה, על השחקן להיות ברמה 20.
בהרחבה זו, על השחקן לשוט להתיישבות בשם Far Harbor במטרה למצוא אישה נעדרת בשם קאסומי נאקאנו.
ההרחבה יצאה ב-29 באוגוסט 2016.
כדי להתחיל את ההרחבה, על השחקן להיות ברמה 30.
בהרחבה זו, השחקן יכול להגיע לפארק שעשועים נטוש השייך לחברת "נוקה קולה" (משקה מוגז מפורסם במשחק) ועליו לשחרר את הפארק מידיהם של אויבים שונים.
חבילת ההרחבה מעניקה לשחקן אפשרות לאלף ייצורי פרא שהוא מוצא ברחבי הקהיליה, לגרום להן להילחם אחת בשנייה במעין זירת קרב וכן אפשרות לעצב יותר את ההתיישבויות שהוא בנה.
ההרחבה מוסיפה למשחק גאדג'טים שונים בהם השחקן יכול להשתמש במהלך מסעו וכן מעליות ושאר אפשרויות חדשות להתיישבויות.
הרחבה זו נותנת לשחקן אפשרות לבנות כספת (Vault) ייחודית משלו ולערוך בה ניסויים שונים בהתאם לרצונו.
ההרחבה יצאה ב-6 בפברואר 2017.
כמו במשחקים הקודמים, עקב התפרקותה של ארצות הברית לאחר "המלחמה הגדולה", צצו להם בהדרגה, באזורים שעדיין ראויים למחייתו של האדם, אגודות שונות שמטרתם להחזיר את הסדר לאזור ולשקם בדרכיהם את "הקהילייה".
לצד כנופיות שונות של שכירי חרב, פורעי חוק למיניהם וכנופיות של סופר-מוטנטים, העוינות את השחקן, ישנן 4 אגודות עיקריות שהשחקן יכול להצטרף אליהן בעולם המשחק.
לבחירה באחת האגודות השלכות מכרעות על המשך המשחק, וסיום עלילת המשחק עם קבוצה כל שהיא יכול לגרום לקבוצות אחרות להיות עוינות אל דמות השחקן בהמשך.
לאחר שארגון מסוים מצליח, בעזרת השחקן, להשתלט על "הקהילייה", השחקן יכול לקרוא לחברי הארגון לתגבורת אם הוא נכנס לקרב, והם עוזרים לו, והשחקן מקבל נקודות ניסיון על כל אויב שנהרג על ידי בני בריתו כאילו הוא הרג את האויב בעצמו.
Minutemen ("מיניטמן") - על אותו הרעיון כמו במלחמת העצמאות האמריקנית, 200 שנים לאחר מכן קמו קבוצות ה"מיניטמן" האלה מחדש.
המיניטמן של "הקהילייה" הם קבוצות אזרחיות שונות שמאוגדות ב"התיישבויות" שהחליטו להפוך למיליציות חמושות כדי להגן על השטח בו הם חיים מפני האיומים השונים ב"שממה" (פורעי חוק, יצורים מוטנטיים, ומפלצות).
זוהי הקבוצה הראשונה שהשחקן פוגש ב"מוזיאון החירות", ולאחר שהוא מציל כמה מדמויות המפתח שלהם ממתקפה של פורעי חוק ולאחר מכן מפני דת'-קלאו יש באפשרותו להצטרף אליהם ולהפוך ל"גנרל" שלהם.
לאחר מכן עליו להקים מחדש את הארגון על ידי ביצוע שליחויות ליישובים שונים ברחבי "הקהילייה", וביצוע משימות עבורן כדי שהן יצטרפו אליך.
מעריכים מאוד חיי אדם ושמירה על הסדר הישן.
פתוחים לקבל גם חברים שאינם יצורי אנוש כל עוד הם מסכימים להצטרף.
זה הארגון ששורד בכל אחד מארבעת הסופים במשחק.
Brotherhood of Steel ("אחוות הפלדה") - ארגון צבאי בעל היררכיה מסודרת ששורשיו בצבא ארצות הברית הישן, ומרכזו באזור הנקרא "המצודה" שנבנה על חורבותיו של הפנטגון בוושינגטון (שם אפשר לפגוש בהם במשחק השלישי).
השחקן יכול לפגוש בהם לראשונה בדרכו ל־Diamond City, שם הוא עוזר לחברי האחווה להדוף התקפת Ferals, או להיות עד לנחיתת ספינת האם שלהם "The Prydwen" אחרי העימות שלו מול קלוג (כאשר יוצאים מהמבנה שבו קלוג מתבצר).
עם הצטרפותו לארגון השחקן מתקדם בדרגות: החל מ"אביר", דרגת הקצונה הבסיסית ביותר (ולקבל Power Armor בהתאם), ובהמשך ל"פלאדין" ו"סנטינל", דרגה אחת לפני שתי הדרגות הבכירות בשרשרת הפיקוד.
ארגון גזעני הדוגל בשמירה על הטוהר של המין האנושי ולכן עורך מלחמה חסרת פשרות נגד "המוסד" אותו הם רואים כהתגלמות הרוע, ולא מוכנים להתפשר לגבי קיומם של סינת'ים וחצאי אדם למיניהם, או כל אדם או ארגון העלול לסכן את קיומם.
לאחר שהשחקן עוזר להם להשמיד את "המוסד", ניתן לראות יחידות שונות שלהם פועלות בכל רחבי הקהילייה ואוכפות את הסדר החדש בכוח הזרוע כנגד מקומות שיש בהם פורעי חוק, סופר מוטנטים, ועוד יצורים עוינים למיניהם.
זהו הארגון היחיד שמחזיק ברשותו כלי טיס, והשחקן יכול להיעזר בהם.
The Railroad ("מסילת הרכבת") - מבוסס על ארגון בעל שם דומה הארגון הוא רשת מחתרתית, מעין אגודת סתרים, של דרכי מסתור ובתי מחסה אשר משמשים בארצות הברית, להברחתם של סינת'ים מ"המוסד" אל החופש.
השחקן פוגש בהם לראשונה לאחר משיג את השבב מהסינת' קורסר ומגלה בעזרת ניק ולנטיין שרק הם יכולים לפענח את השבב, ועל השחקן לעקוב אחרי מסלול שנקרא "נתיב החירות" כדי למצוא את בסיסם.
מטרת הארגון היא להשמיד את "המוסד" באמצעות שחרור כל הסינת'ים משליטתם.
סיסמת הארגון, "בעולם מלא עוינות, אנחנו חבריהם היחידים של הסינת'" ודעותיהם ממקמים אותם בצד השמאלי של המפה הפוליטית מקרב כל הארגונים, ובכך הם ההפך הגמור מ"האחווה" בהם רואה הארגון את יריבו המושבע לצד "המוסד".
The Institute ("המוסד") - האנטגוניסטים הראשיים במשחק (אלא אם כן השחקן בחר להצטרף אליהם).
ארגון רב עוצמה שמקדש את המדע והטכנולוגיה, שנבנה על חורבותיו של המכון הטכנולוגי של מסצ'וסטס (נקרא במשחק C.I.T - המכון הטכנולוגי של הקהילייה).
מטרתו היא לקדם את המין האנושי באמצעות יצירת "בני אדם סינתטיים", או בקיצור סינת'ים, ובכך ליצור את "הדור הבא" של האבולוציה האנושית.
תחילה הם ניסו לעזור לקהילייה ולעבוד יחד בשיתוף פעולה למען קידום האנושות, אך העוינות שהם ספגו עקב רעיונותיהם הרדיקליים גרמו להם לרדת למחתרת ולא לבחול בשום אמצעי, כולל חטיפה ורצח, כדי להשיג את מטרתם.
"המוסד" שוכר את שירותו של קלוג, רוצח שכיר, כדי להגיע לכספת 111 ולחטוף משם את שון, בנו התינוק של השחקן, כדי שגופו הנקי מקרינה רדיואקטיבית ישמש מודל לסינת'ים מהדור הבא.
שון גודל בזרועותיהם והופך בסופו של דבר ל"אבא" של "המוסד" - מנהיג הארגון.
השחקן למד לראשונה על קיומו של המוסד מעיתונאית ב־Diamond City, ולאחר מכן מגלה כי בנו נמצא בידיהם ונחוש למצוא אותו בכל מחיר.
הארגון משתמש בטכנולוגיית טלפורטציה דרכה הסינת'ים נכנסים ויוצאים מבסיס האם שלהם, הממוקם מתחת לפני האדמה בלב "הקהילייה", ועל השחקן לפרוץ למערכת הטלפורטציה כדי להיכנס למוסד.
לאחר שהוא פוגש את בנו, מנהיג המוסד, השחקן יכול להצטרף לשורותיהם, ועד מהרה תופס את מקומו של בנו הגוסס בן ה-70 בהנהגת "המוסד", אך יכול גם לבגוד בהם בכל עת לטובת אחד משלושת הארגונים האחרים.
לארגון יש יתרון טכנולוגי עצום על פני יריביהם, ובסיס האם שלהם מאוד עתידני (אפילו ביחס לטכנולוגיה ה"עתידנית" שמוצגת ברוב המשחק) ומתקדם.
יריביהם הגדולים הם "האחווה" ו"מסילת הרכבת", אותם הם משמידים במהלך המשחק.
Fallout היא סדרת משחקי וידאו מסוג משחק תפקידים פוסט אפוקליפטי.
הסדרה כוללת 5 משחקים, ומספר משחקי משנה.
שני המשחקים הראשונים בסדרה נוצרו על ידי חברת Interplay והיו בז'אנר משחק תפקידים ועולם פתוח ואילו בשלושת המשחקים שיצאו אחריהם שולבה גם מצלמת גוף ראשון שניתן להחליפה במצלמת גוף-שלישי.
המשחק הראשון שיצא ב-1997 קיבל תגובות טובות וזכה בתואר משחק התפקידים הטוב ביותר של השנה ב-1997 ו-1998. המשחק השני שיצא בספטמבר 1999 וקיבל ביקורות טובות, אם כי פחות מהמשחק שקדם לו.
שלושת המשחקים האחרים נוצרו על ידי חברת Bethesda Game Studios לאחר שרכשה את הזכויות על הסדרה מ־Interplay שהייתה על סף פשיטת רגל.
צבא ארצות הברית הודף בהצלחה את הפולש הסיני ומשיב את הריבונות על אלסקה ופותח במתקפת נגד על אדמת סין.
ב-23 באוקטובר 2077 פורצת מלחמה אטומית בשם "המלחמה הגדולה", במהלכה במספר שעות בלבד מרבית הערים המרכזיות נמחקות מעל פני האדמה, מותירות אחריהן רק תלי בניינים הרוסים.
המשחק מתרחש במאות ה-22 וה-23 לאחר האפוקליפסה.
המשחק הראשון בסדרה הופץ על ידי Interplay בשנת 1997.
המשחק הופץ בשנת 1998 על ידי Interplay, פחות משנה לאחר פרסום המשחק הראשון בסדרה.
המשחק פותח על ידי חברת Bethesda Game Studios ויצא בשנת 2008.
עלילת המשחק מתרחשת בשנת 2277, 36 שנים לאחר עלילת המשחק הקודם בסדרה ו-200 שנים לאחר האפוקליפסה הגרעינית שהחריבה את ארצות הברית.
הפרוטגוניסט הוא תושב כספת 101, מקלט הישרדות שנועד להגן על עד 1,000 בני אדם מהנשורת הגרעינית.
כאשר אביו של השחקן נעלם מן הכספת בנסיבות מסתוריות, המפקח של הכספת, שולח את כוחות הביטחון אחרי השחקן, שנאלץ לברוח מהכספת אל תוך ההריסות של וושינגטון כדי לאתר את אביו.
המשחק הופץ בשנת 2010 על ידי Bethesda.
המשחק זכה בפרס ג'ויסטיק הזהב למשחק התפקידים הטוב ביותר של שנת 2011.
המשחק מתרחש בשנת 2281, כארבע שנים אחרי עלילת המשחק הקודם, במדבר מוהאבי.
הפרוטגוניסט הוא שליח שצריך להעביר צ'יפ פלטינום הנורה בראשו על ידי דמות מסתורית בדרכו ליעד.
אחרי שיקום השחקן מתחיל במסע חיפושים בניו וגאס וסביבתה אחרי מי שניסה לרצוח אותו.
במשחק ניו וגאס היא הגרסה הפוסט אפוקליפטית של לאס וגאס.
המשחק הופץ בנובמבר 2015 על ידי Bethesda.
המשחק מתרחש עשור לאחר האירועים במשחק הקודם, באזורים הכוללים את בוסטון וחלקיו מניו אינגלנד אשר מכונים "הקהיליה" (Commomwealth).
המשחק עוסק בדמותו של "השורד היחיד" (The Sole Survivor) אותו מגלם השחקן, שהתעורר לאחר הקפאה קריוגנית של 210 שנים כדי למצוא את בנו שנחטף בידי דמויות מסתוריות.
לסדרה יצאו משחקי המשנה הבאים:
"Famous Blue Raincoat" (בעברית: "מעיל גשם כחול מפורסם") הוא שיר מאת הזמר-יוצר היהודי-קנדי לאונרד כהן, שפורסם באלבומו "Songs of Love and Hate" (1971).
השיר כתוב בצורת מכתב, ורבות משורותיו כתובות במשקל אַמְפִיבְּרַכוּס.
מילותיו מתארות משולש אהבה בין כהן עצמו, אישה בשם ג'יין ונמען השיר, המכונה "אחי, רוצחי" ("my brother, my killer").
מילות השיר כוללות התייחסויות לשיר האהבה הגרמני המפורסם "לילי מרלן" ("And you came home without Lili Marlene"), וכן לרחוב קלינטון במנהטן ("There's music on Clinton Street all through the evening"), שבו התגורר כהן במהלך שנות ה-70. כמו כן, נטען כי השאלה "" הנשאלת בשיר מתייחסת למונח "clear" ("נקי") בתורת הסיינטולוגיה.
בהערות אלבום האוסף The Best of Leonard Cohen (1975), אשר כלל את השיר, מופיע ציטוט של כהן הטוען כי מעיל הגשם המוזכר בשיר הוא למעשה שלו ולא של אדם אחר.
הוא מספר כי רכש את המעיל, מתוצרת חברת "ברברי", בשנת 1959 בלונדון, וכי הוא נגנב מדירתה של זוגתו מריאן אילן בניו יורק בתחילת שנות ה-70.
בריאיון ל-BBC ב-1994, כשנשאל על השיר, אמר כהן:
הבעיה עם השיר הזה היא ששכחתי את משולש האהבה המקורי.
האם היה זה משולש אהבה שלי – כמובן, תמיד הרגשתי שיש גבר בלתי-נראה שמפתה את האישה שאני איתה; האם הגבר הזה היה גשמי או רק דמיוני – אינני זוכר.
תמיד הרגשתי שאני הדמות הזאת ביחס לזוג אחר או שיש דמות כזאת ביחס לנישואים שלי.
אני לא ממש זוכר, אבל כן הרגשתי שתמיד יש גורם שלישי – לפעמים אני, לפעמים גבר אחר, לפעמים אישה אחרת.
זהו שיר שמעולם לא הייתי שבע רצון ממנו.
רון קורנליוס, שהיה הגיטריסט בהקלטת השיר וכן מוביל ההרכב של כהן במשך מספר שנים, סיפר כי כהן ולהקתו ביצעו את השיר בהופעות פעמים רבות לפני שהשיר הוקלט, וכי מתגובות הקהל הם ידעו כי השיר עומד להיות להיט.
השיר זכה למספר גרסאות כיסוי, המפורסמת שבהן של טורי איימוס.
אלבומה של הזמרת ג'ניפר וורנס משנת 1987, שכלל גרסאות כיסוי לשיריו של לאונרד כהן, נקרא בשם "Famous Blue Raincoat".
"מעיל הגשם הכחול" – תרגמה צרויה להב, ביצעה שרון ליפשיץ (הופיעה באלבומה "קו האושר", 1993).
"המעיל הכחול הידוע" – תרגם קובי מידן, ביצע דניאל סלומון במופע המחווה ללאונרד כהן במסגרת פסטיבל ישראל ב-2007.
"המעיל הכחול" – תרגמה וביצעה איה כורם במסגרת המופע שלה "שלך, א.
כורם: תרגומים חדשים בפרשנות אישית, נשית ומקומית לשירי לאונרד כהן" (2019).
נטען כי השיר "אין לי מה לומר לך" של הזמרת איגי וקסמן (1995) כולל התייחסויות לשיר זה, בדגש על מילות הפזמון "אין לי מה לומר לך אהובי, רוצחי", השאולות ממילותיו של כהן "And what can I tell you my brother, my killer".
Fantasy (בעברית: פנטזיה) הוא סינגל של הזמרת מריה קארי מתוך אלבומה Daydream.
הוא יצא ב-12 בספטמבר 1995 כסינגל הראשון מהאלבום.
הוא נכתב על ידי קארי והופק על ידי קארי עצמה ודייב הול.
את גרסת הרמיקס של השיר הפיק שון קומבס.
השיר מספמל את השיר "Genius of Love" של להקת Tom Tom Club משנת 1981.
מבחינה לירית השיר מתאר את אהבתה של קארי לגבר אחר, שאותו היא מכנה "פנטזיה שלה".
מבחינה מוזיקלית זהו שיר R&B, דאנס-פופ והיפ-הופ.
לשיר גם יצא רמיקס רשמי עם הראפר אול דירטי באסטרד, רמיקס זה היה אחד מהמלכים הראשונים שעשתה קארי בשביל לחדור לעולם ההיפ-הופ.
עטיפת הסינגל צולמה על ידי הצלם סטיבן מייזל, וזה השפיעה גם על עטיפת האלבום Daydream.
את הווידאו קליפ לשיר ביימה קארי, וזה היה הקליפ הראשון שביימה בקריירה שלה.
היא גם זו שהגתה את הקונספט של הקליפ, ואף בחרה את מקום הצילום שלו.
במקור קארי לא הייתה אמורה לביים את הקליפ, אך בעקבות אכזבתה מעבודה של במאים אחרים, היא החליטה לביים את הקליפ בעצמה.
בקליפ נראית קארי בפארק שעשועים מחליקה על רולרבליידס ונוסעת ברכבת הרים.
בקליפ של גרסת הרמיקס נראה גם הראפר אול דירטי באסטרד מופיע בתור ליצן, ומבצע את קטע ראפ שלו.
ארגוןרשימהמיקוםמקורבילבורד500 שירי הפופ הטובים ביותר בכל הזמנים15
קארי שברה שיא עם השיר בכך שהוא הפך לשיר הנשי הראשון שהצליח לנחות במקום הראשון בשבוע הראשון ליציאתו אי פעם בארצות הברית ולשיר השני בסך הכל לעשות זאת, שם נשאר גם במשך 8 שבועות.
בנוסף הוא גם הגיע למקום הראשון באוסטרליה, קנדה וניו זילנד ולחמישייה הפותחת בבלגיה, פינלנד, צרפת ובריטניה.
על מנת לקדם את השיר הופיע איתו קארי בהופעות שונות בטלוויזיה, בין היתר הופיע איתו בטקס ה-AMA, בתוכנית הבריטית Top of the Pops ואף בטלוויזיה הצרפתית.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 3×1,605,000 (פיזי)
640,000 (דיגיטלי)בריטניה (BPI)פלטינה600,000ניו זילנד (RMNZ)פלטינה10,000צרפת (SNEP)כסף125,000 מכירות + הזרמת מדיה בלבד
Familiar הוא סינגל בביצוע הזמר האנגלי ליאם פיין בשיתוף פעולה יחד עם הזמר הקולומביאני ג'יי בלוויין.
השיר נכתב והופק על ידי מייק סבף בנוסף לכתיבה עם LunchMoney Lewis, בלוויין ושון דוגלס.
השיר יצא לאור ב-20 באפריל 2018 כסינגל שלישי של האלבום האולפן הבכורה של ליאם פיין.
ב-25 בפברואר 2018 הכריזו האמנים על השיר ברשתות החברתיות שלהם בזמן שהם צלמו את הקליפ במיאמי.
פיין גילה את התמונה של הסינגל והוציא לאור ב-16 באפריל.
פיין חשף הצצה לשיר ב-19 באפריל אשר חוסה בלוויין משתף פעולה יחד איתו.
Familiar הגיע במצעד של בריטניה למקום ה-14, וקיבל מעמד של סינגל זהב.
השיר הגיע לטופ 10 בבולגריה, ולטופ 20 בהונגריה, פולין ובריטניה.